recursal/SuperWikiNEXT-32B huggingface dataset:
**אלסון סקינר קלארק** (באנגלית: **Alson Skinner Clark**‏;  25 במרץ 1876 - 23 במרץ 1949) היה צייר אימפרסיוניסטי אמריקאי הזכור בעיקר בזכות נופיו, הוא היה גם צלם, ומחנך.

ראשית חייו
----------

הוא נולד ב־25 במרץ 1876 בשיקגו, אילינוי למשפחה אמידה. הוא גילה כישרון אמנותי מגיל מוקדם ולקח שיעורי אמנות במכון לאמנות בשיקגו. השכלתו באמנות כללה הכשרה בפריז באקדמיה ז'וליאן (1899). בנוסף לכך, למד בסטודיו של ויליאם מריט צ'ייס ובית הספר לאמנות צ'ייס ואקדמיה כרמן אצל ג'יימס מקניל ויסלר.

קריירה
------

הוא בילה חלק ניכר מהקריירה המוקדמת שלו בפריז, צרפת ושירת בצבא ארצות הברית כצלם אוויר במהלך מלחמת העולם הראשונה. בשנות העשרים לימד אמנות במכללת אוקסידנטל, ובשנת 1919 היה מנהל בית הספר לאמנות סטיקני בפסדינה.

הוא היה חבר בארגוני האמנים: אגודת האמנים של פסדינה ובמועדון האמנות בקליפורניה. עבודותיו נכללו בתערוכת האימפרסיוניזם הטונאלי בשנת 1937, יחד עם יצירותיהם של פרנק טני ג'ונסון, פרנק טולס צ'מברלין ותיאודור לוקיץ שהתקיימה בגלריה של האגודה לאמנות בלוס אנג'לס בספרייה הציבורית.

ציורי קיר
---------

בנוסף לציורי נוף, הוא צייר גם ציורי קיר לתיאטרון המעגל בלוס אנג'לס. עדיין ניתן לראות קבוצת ציורי קיר שהושלמו בשנת 1929 בבנק הנאמנות והחסכון הראשון בשדרות קולורדו בפסדינה, קליפורניה. ציורי הקיר מורכבים מארבעה לוחות בגובה של כשלושה מטר, כל אחד מתאר תעשייה מרכזית בדרום קליפורניה: קידוחי נפט, חקלאות הדרים, סרטים וכדומה.

חיים אישיים
-----------

בשנת 1898 הוא נסע לצרפת ובשנת 1902 שב לארצות הברית. בשנת 1920 נישא לאטה מדורה מקמלין (1881–1962). מיד לאחר מכן עברו הוא ואשתו לאזור ארויו סקו בפסדינה שבקליפורניה. 

ב־23 במרץ 1949 הוא מת בעת שצייר בסטודיו שלו בפסדינה, קליפורניה.

הוא היה בן 72.

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **אלסון סקינר קלארק** בוויקישיתוף

הערות שוליים
------------

1. ↑  The Irvine Museum featured artist - Alson S. Clark, web.archive.org, ‏2007-04-15
2. ↑  Alson Skinner Clark Biography – Alson Skinner Clark on artnet, www.artnet.com
3. ↑  "Alson Skinner Clark's paintings"
4. ↑  Gerdts, William H.; South, Will (1998). California Impressionism. Abbeville Press
5. ↑  Alson Skinner Clark, archive.is, ‏2007-02-16

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb150537712 (data)
* GND: 130307564
* ISNI: 0000 0001 0967 0172
* LCCN: n82224026
* RKD: 17035
* SNAC: w6b006bw
* SUDOC: 102136548
* ULAN: 500020848
* VIAF: 42941600
* WorldCat: lccn-n82224026

 |
**ויקטור וולודימירוביץ' בלקין** (באוקראינית: **Віктор Володимирович Бєлкін**; ‏נולד ב-25 בפברואר 1973 בקייב) הוא כדורגלן עבר אוקראיני, ששיחק בעמדות הקשר בקבוצות שונות בליגת העל האוקראינית ובקבוצת מכבי תל אביב מליגה הישראלית.

ביוגרפיה
--------

בלקין גדל במחלקת הנוער של מועדון הכדורגל דינמו קייב. בשנת 1989 עלה לקבוצה הבוגרת של המועדון. הוא שיחק בשורות קבוצת המילואים של המועדון. רק בעונת 1992/1993 שותף בשני משחקי ליגה של הקבוצה הראשית של המועדון. בשנת 1993 עבר לקבוצת ארסנל קייב, בה היה שחקן ההרכב הראשון.

בשנת 1994 הגיע בלקין לישראל כדי לקחת חלק במשחק ידידות בין הנבחרת הצעירה של אוקראינה לבין הנבחרת הצעירה של ישראל. במהלך המשחק נצפה על ידי ציידי הכישרונות של מכבי תל אביב. הם התרשמו מביצועיו במשחק והציעו לו לחתום במכבי. בלקין הסכים ושיחק עונה אחת (1994/1995) במדי מכבי תל אביב. בתום העונה חזר לאוקראינה, לקבוצתו הקודמת - ארסנל קייב.

בשנת 1996 עבר לקבוצת הצמרת האוקראינית דניפרו דנפרופטרובסק. בשנת 1998 עזב את דניפרו, הגיע חזרה לישראל ועבד בעבודות מזדמנות, בין היתר כמאבטח במלון באילת. בשנת 2000 חתם בקבוצת בית"ר באר שבע מהליגה הארצית. בשנת 2001 חתם במכבי נתניה. הוא חתם לעונה אחת, אך כמעט ולא השתתף במשחקי הליגה. בתום עונת 2001/2002 פרש ממשחק פעיל.

תארים
-----

דינמו קייב
* אליפות אוקראינה : 1993
* הגביע האוקראיני: 1993

מכבי תל אביב
* אליפות ישראל: 1994/1995

קישורים חיצוניים
----------------

* פרופיל, באתר Transfermarkt
* כתבה על ויקטור בלקין באתר אוהדי מכבי תל אביב

הערות שוליים
------------

1. ↑  "השבוע לפני: הלילה החלומי של הג'ינג'י וד"ש מהאווירון - מועדון הכדורגל מכבי תל אביב". *מועדון הכדורגל מכבי תל אביב*. 2018-11-13. נבדק ב-2018-11-13.
**ז'אק שיבואה** (בצרפתית: **Jacques Chibois**; נולד ב-1954) הוא שף צרפתי.

ביוגרפיה
--------

ז'אק שיבואה גדל בפריגור שבדרום-מערב צרפת. רכש את יסודות המקצוע מז'אן דלאווין, במסעדת "הקאמליות" בפרוור בוז'יבאל. התלמד אצל מישל גראר במסעדת "קדרת הברזל" (Le Pot de Fer), בפרוור אנייס שליד פריז. עבד שנה במסעדה "מולן דה מוז'ן" של רוז'ה ורז'ה, עבד במסעדת "ל'אואזיס" של לואי אוטייה ואחר-כך היה השף של אשת החברה רז'ין בפריז. אשתו ילידת הריביירה הצרפתית והוא למד את יסודות הבישול הפרובנסיאלי מחמותו.

בשנת 1981, בהיותו בן 27, שב שיבואה לריביירה הצרפתית וכיהן כשף המלון "גרה ד'אלביון" בקאן, שבתחומיו חמש מסעדות ובמסגרת זאת היה ממונה על מסעדת הדגל של המלון "לה רויאל גרה", המסעדה הגיעה בניהולו לציון של שני כוכבים במדריך מישלן האדום ו-18 נקודות בגו מיו, זו המסעדה הראשונה בהיסטוריה של קאן שהגיעה לכך. ב-1995 עזב את המלון.

ב-1996 הקים שיבואה את המסעדה "לה באסטיד סנט-אנטואן", (La Bastide Saint-Antoine) בבניין אחוזה מהמאה ה-17 אותו רכש. היא נמצאת למרגלות העיר גראס, בפרוורי הכפר סנט-אנטואן, סמוך לריביירה הצרפתית. ב-1998 העניק לו מדריך גו מיו את הציון 18 ואת התואר "שף השנה".
ב-1998 פתח במקום מלון ובשנת 2000 הצטרף המלון לרשת רלה א שאטו. 
המסעדה מחזיקה כיום (2010) בשני כוכבים במישלן וב-18 נקודות בגו מיו. המסעדה נכללת במדריך השולחנות הגדולים בעולם.

ב-2001 ראה אור לראשונה ספרו "שמן זית", שתורגם לאנגלית.

מטבחו של שיבואה משלב בין מטבחה של פריגור מכורתו, המתאפיין ברטבים כבדים ובכבד אווז, לבין מטבחה הקליל של פרובאנס המתאפיין בירקות. הוא מרבה להשתמש בזיתים ומגיש אותם כחלק ממנות הקינוח.

לקריאה נוספת
------------

* אביטל ענבר, **התענוגות של פרובאנס**, מדריכי התענוגות, הוצאת כתר, ירושלים, 2000, עמ' 20, 43–44, 223, 278, 354, 358–366, 418, 421.

קישורים חיצוניים
----------------

* אתר האינטרנט הרשמי של ז'אק שיבואה
* מסעדת לה באסטיד סנט-אנטואן, באתר dininginfrance
* מסעדת לה באסטיד סנט-אנטואן, במדריך השולחנות הגדולים בעולם (הקישור אינו פעיל)
* ביוגרפיה של ז'אק שיבואה, באתר restaurant-ranking.com
**רומן ויאצ'סלבוביץ' זוזוליה** (באוקראינית: **Роман В'ячеславович Зозуля**); נולד ב-17 בנובמבר 1989 בקייב) הוא כדורגלן אוקראיני ששיחק בעמדת החלוץ.

קריירה
------

זוזוליה החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2006 קודם לקבוצה הבוגרת. זוזוליה שיחק תחילה במסגרת קבוצת המילואים של דינמו, ולהרכב הקבוע של הקבוצה שובץ רק בעונת 2008/2009.
בשנת 2011 עבר לקבוצת דניפרו. בשנת 2016 עזב את דניפרו וחתם על חוזה לשלוש שנים בקבוצה הספרדית ריאל בטיס. בפברואר 2017 הושאל על ידי ריאל לקבוצת ראיו ואיקאנו.

נבחרת
-----

זוזוליה שיחק בכל שכבות הגיל של הנבחרות הלאומיות של אוקראינה. בנובמבר 2004 שיחק את משחקו הראשון בשורות נבחרת הנערים של אוקראינה, סה"כ שיחק בנבחרת הנערים 35 משחקים והבקיע 9 שערים. ב-2006 זומן לנבחרת הנוער של אוקראינה. זוזוליה שיחק בנבחרת הנוער במשך שנתיים.

מנבחרת הנוער המשיך לנבחרת הצעירה. הוא שיחק 23 משחקים, הבקיע 2 שערים. בשנת 2011 היה בסגל הנבחרת באליפות אירופה לנבחרות צעירות. הוא השתתף בכל 3 משחקי הנבחרת בטורניר.

בנבחרת הלאומית של אוקראינה משחק זוזוליה מאז אוקטובר 2010. משחקו הראשון במדי הנבחרת היה משחק ידידות מול נורווגיה - במהלך המשחק הוא הבקיע את שערו הראשון בנבחרת. זוזוליה היה בסגל נבחרת אוקראינה ליורו 2016. הוא השתתף בכל שלושת משחקי הנבחרת בתחרות.

במאי 2017 הודיע על פרישה מהנבחרת.

תארים
-----

* אליפות אוקראינה : 2008/2009

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רומן זוזוליה** |

* רומן זוזוליה, ביישום טלגרם
* רומן זוזוליה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת אוקראינה – יורו 2016** |
| --- |
| 1 בויקו • 
2 בוטקו • 
3 חצ'רידי • 
4 טימושצ'וק • 
5 קוצ'ר • 
6 סטפננקו • 
7 ירמולנקו • 
8 זוזוליה • 
9 קובלנקו • 
10 קונופליאנקה • 
11 סלזניוב • 
12 פיאטוב •
13 שבצ'וק • 
14 רוטאן •
15 בודקיבסקי •
16 סידורצ'וק •
17 פדצקי •
18 ריבלקה •
19 הרמש •
20 רקיצקי •
21 זינצ'נקו •
22 קרוואייב •
23 שבצ'נקו •
מאמן: פומנקו | אוקראינהאוקראינה |
**אנה סרגייבנה ויאליצינה** (ברוסית: **А́нна Серге́евна Вьяли́цына**) (נולדה ב-19 במרץ 1986) היא דוגמנית רוסייה.

ביוגרפיה
--------

ויאליצינה נולדה בניז'ני נובגורוד לזוג הורים רופאים, אביה רופא ספורט ואמה רופאת ילדים. היא החלה את קריירת הדוגמנות שלה בגיל חמש עשרה לאחר שמלהק של סוכנות "IMG Models" ראה אותה כשחיפש פנים חדשות בתוכנית של MTV "אירופה אופנתית רועשת", ולאחר שזכתה בתחרות עברה לניו יורק. לאחר מספר חודשים היא החלה לעבוד עבור בתי האופנה מקס מארה ו"קלואי" והופיעה על שערי המגזינים ווג, Elle וגלאמור.

ב-2005 ביצעה את הופעת הבכורה שלה בגיליון בגדי הים של ספורטס אילוסטרייטד ולאחר מכן הופיעה בגיליון עוד מספר פעמים, בגיליון 2005 היא גם שימשה כמושא ציור גוף עבור האמנית "ג'ואן גאייר".

היא צעדה בתצוגות של שאנל, פראדה, לואי ויטון, רוברטו קוואלי ודולצ'ה וגבאנה, ובשנים 2008, 2010 ו-2011 דגמנה בתצוגת האופנה השנתית של ויקטוריה'ס סיקרט.

ב-2011 כיכבה לצד קלן לוץ בקמפיין של החברה "Dylan George & Co".

היא הופיעה בקליפ לשיר "Out Is Through" של אלאניס מוריסט ובקליפים של השירים Misery וNever Gonna Leave This Bed של להקת מארון 5.

חייה האישיים
------------

ב-2009 השתתפה במרתון ניו יורק ולאחר מכן גם התנדבה להדריך ולעזור לספורטאים בעלי מוגבלויות.

ב-2011 יצאה ויאליצינה עם הזמר אדם לוין ובאותה שנה הם הופיעו יחד על שער מגזין "ווג רוסיה". הזוג נפרד במרץ 2012.

ב-16 בנובמבר 2013 היא קיבלה אזרחות אמריקאית. 

ב-25 ביוני 2015 ילדה את בתה אלסקה מבן זוגה אדם קהאן (Adam Cahan), וביוני 2016 הודיע הזוג על אירוסיהם.

קישורים חיצוניים
----------------

* אנה ויאליצינה, ברשת החברתית פייסבוק
* אנה ויאליצינה, ברשת החברתית אקס (טוויטר)
* אנה ויאליצינה, ברשת החברתית אינסטגרם
* אנה ויאליצינה, במסד הנתונים הקולנועיים IMDb (באנגלית)
* טופ סיקרט
**אייל משומר** (נולד ב-10 באוגוסט 1983) הוא כדורגלן עבר ישראלי ששיחק בעמדת המגן הימני, ולזכותו עשר הופעות במדי נבחרת ישראל. משומר גדל בהפועל כפר סבא ואת עיקר הקריירה שלו עשה במכבי חיפה, עמה זכה בשתי אליפויות.

קריירה
------

משומר גדל בקבוצת הנוער של הפועל כפר סבא, ובשנת 2000 עלה לקבוצה הבוגרת של המועדון. ביולי 2006, לאחר מעברו של קלמי סבן ממכבי חיפה לקבוצה הרומנית סטיאווה בוקרשט, החליטה מכבי חיפה להחתים את משומר לחמש שנים במסגרת עסקה בה עבר גיז'רמו ישראלביץ' להפועל כפר סבא. לאחר מכן הפך משומר לשחקן של קבע בהרכב של מכבי חיפה, וזכה עמה בשתי אליפויות, וכן בגביע המדינה ובגביע הטוטו. בעונת 2009/2010 העפיל עם הקבוצה לשלב הבתים של ליגת האלופות.

ב-27 ביולי 2011 שימש משומר כקפטן הקבוצה במשחק מול מריבור הסלובנית במסגרת מוקדמות ליגת האלופות ושב לענוד את סרט הקפטן בהזדמנויות נוספות כקפטן מחליף. הוא העפיל עם הקבוצה לגמר גביע המדינה ואף פתח בהרכב בהפסד 2–1 להפועל תל אביב. שער הניצחון של הפועל בתוספת הזמן נכבש בזמן שמשומר שכב פצוע ברחבה, ונוכחותו שם שברה את קו הנבדל.

משומר זכה עם מכבי חיפה בגביע המדינה בכדורגל 2015/2016, לאחר שפתח ושיחק לאורך תשעים דקות בניצחון 1-0 על מכבי תל אביב במשחק הגמר. בסך הכל שיחק משומר יותר מ-11 שנים במכבי חיפה, במדיה ערך 233 הופעות בליגת העל.

ב-2 בפברואר 2017 חתם משומר עד תום העונה בהפועל תל אביב, לאחר שהקבוצה נכנסה להליך של פירוק וירדה למקום האחרון בטבלה. ב-12 בפברואר ערך את הופעת הבכורה שלו במועדון, כשנכנס כמחליף ובישל את שני השערים בניצחון 2–0 על מ.ס. אשדוד. בסך הכל ערך משומר 11 הופעות במדי הפועל תל אביב, ובתום עונת 2016/2017 ירד עמה לליגה הלאומית ושוחרר מהמועדון.

ב-16 בנובמבר 2017 חתם משומר עד לתום העונה בהפועל אשקלון. ב-2 בדצמבר ערך את הופעת הבכורה שלו במועדון, ובישל למושיקו לוגסי את שער השוויון במשחק מול מכבי נתניה שהסתיים בתיקו 1–1. בסך הכל ערך 15 הופעות בעונת 2017/2018, ובסופה ירדה הקבוצה לליגה הלאומית ומשומר שוחרר מהמועדון. ב-5 בפברואר 2019 הודיע משומר על פרישה ממשחק פעיל.

### נבחרת ישראל

לזכותו של משומר הופעה אחת במדי הנבחרת הצעירה של ישראל. ב-13 באוקטובר 2007 ערך את הופעת הבכורה שלו בנבחרת הבוגרת, במשחק מול נבחרת קרואטיה במסגרת מוקדמות יורו 2008. משומר שותף גם בשני משחקים במסגרת מוקדמות מונדיאל 2014 ובשלושה משחקים במסגרת מוקדמות יורו 2016, ובסך הכל לזכותו 10 הופעות במדי נבחרת ישראל.

תארים
-----

מכבי חיפה
* אליפות: 2008/2009, 2010/2011
* גביע המדינה: 2015/2016
* גביע הטוטו: 2007/2008

קישורים חיצוניים
----------------

ויקישיתוף מדיה וקבצים בנושא **אייל משומר** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* עמוד השחקן באתר הרשמי של מכבי חיפה

הערות שוליים
------------

1. ↑  תומר לוי, ‏מגן על כבודו: אייל משומר נלחם על מקומו, באתר ערוץ הספורט, 20 באוקטובר 2014
2. ↑  הפועל תל אביב: אייל משומר חתם עד סיום העונה, באתר וואלה!‏, 2 בפברואר 2017
3. ↑  תומר לוי, ‏תולה את הנעליים: אייל משומר הודיע על פרישה, באתר ערוץ הספורט, 5 בפברואר 2019
4. ↑  שמעון אלבז, אייל משומר: "הטבעתי חותם בכדורגל הישראלי", באתר ynet, 10 בפברואר 2019
**מוריס סמדג'ה** (ספטמבר 1932 – 6 בספטמבר 2023) היה ג'ודוקא, מאמן ג'ודו וממייסדי ענף הג'ודו התחרותי בישראל. קיבל פרס מפעל חיים בספורט לשנת 2022.

ביוגרפיה
--------

סמדג'ה נולד בתוניסיה, בנם של גיזלה ושארל. עד לעלייתה ארצה של המשפחה בשנת 1961, נזקפו לזכותו של סמדג'ה זכיות רבות בג'ודו בתחרויות שונות בצפון אפריקה. לאחר העלייה לישראל, עברה המשפחה להתגורר בבאר שבע וסמדג'ה החל לעבוד כחשמלאי במפעל "חרות".

### קריירה בספורט

ממעברת "משק עזר" יצא סמדג'ה לתור אחר עזרה לפעילותו בענף הג'ודו. הוא שמע על מאמן בירושלים ונפגש עמו, וביחד הם החליטו להקים את ענף הג'ודו התחרותי בישראל. תחילה הקימו מועדון עם מזרנים משאריות בדים בבית הספר "נתיבות" בשכונה ב' בבאר שבע, ולאחר מכן קיבלו תרומה מעולי צרפת ובעזרתה קנו מזרנים חדשים למועדון.

בפברואר 1967 עבר סמדג'ה את המבחן הראשון בישראל לחגורות שחורות ביחד עם עמוס גילעד, ושניהם קיבלו את דרגת דאן 1. בשנת 1970 סיים את קורס המאמנים הראשון בישראל.

סמדג'ה אימן במועדון "נעורים" בשכונה ד'. תלמידים רבים שלמדו אצלו הפכו בהמשך לאלופי ישראל, ומועדון הפועל באר שבע בו אימן הגיע בשנות ה-70 וה-80 לצמרת הענף בישראל. באותן שנים כיהן גם כמאמן נבחרת ישראל וניהל את קורסי מדריכי הג'ודו במכון וינגייט. נבחרת ישראל באותן שנים השתתפה בתחרויות רבות בחו"ל וזכתה במדליות, וכך קיבל ענף הג'ודו הישראלי הכרה בעולם הג'ודו. בשנת 2011 התמנה איגוד חדש שבו יו"ר האיגוד, מנכ"ל האיגוד ומאמן נבחרת ישראל הם חניכיו הישירים של שיהאן מוריס סמדג'ה.

מוריס סמדג'ה בפעולת הדרכה במועדון "נעורים" בבאר שבע
מוריס סמדג'ה וחניכי ג'ודו במועדון "נעורים" בבאר שבע
מוריס סמדג'ה מעניק מדליה לחניך מצטיין במועדון "נעורים"
מוריס סמדג'ה בפעולה במועדון "נעורים"
### הישגים

בשנת 1997 קיבל סמדג'ה דרגת דאן 6 ובשנת 2007 קיבל דרגת דאן 7. בשנת 2015 קיבל את דרגת דאן 8, הדרגה הגבוהה בישראל כיום.

### פרסים והוקרה

בשנת 2022 זכה בפרס מפעל חיים בספורט של משרד התרבות והספורט, למאמן, שמוענק במסגרת חגיגות 65 שנה למכון וינגייט.

### חיים אישיים

בשנת 1952 נשא לאישה את חיה ובני הזוג גרו בעיר אריאנה, 6 ק"מ מהבירה תוניס.

בנו, אורן סמדג'ה, זכה במדליית ארד באולימפיאדת ברצלונה 1992, והיה הספורטאי הישראלי השני שזוכה במדליה אולימפית, אחרי יעל ארד (גם היא בברצלונה 1992).

סמדג'ה נפטר ב-6 בספטמבר 2023 בגיל 91 והובא למנוחות בבית העלמין שיכון ותיקים בנתניה.

קישורים חיצוניים
----------------

* מהמעברה למדליה אולימפית: המסע של אבי הג'ודו הישראלי, כתבה בחדשות עשר
* קליפ הוקרה למוריס סמדג'ה, סרטון באתר יוטיוב (אורך: 1:44), 18 באוק׳ 2017

הערות שוליים
------------

1. ↑  "מקבלי דרגות דאן" (PDF). *איגוד הג'ודו העולמי* (באנגלית). p. 2. אורכב מ-המקור (PDF) ב-18 בפברואר 2023. נבדק ב-18 בפברואר 2023. `{{cite web}}`:  (עזרה)
2. ↑  שוקי קואז (קטע מתוך ספרו של עמוס גלעד, "צעדים בדרך הגמישות"), תולדות הג'ודו בישראל, באתר "ג'ודוקאן"
3. ↑  אסי ממן, פרסי מפעל חיים הוענקו לשרצקי, ברקוביץ' ועוד, באתר ynet, 7 באפריל 2022
4. 1 2  אורן אהרוני, ליאב נחמני, כבוד: הוכרזו הזוכים בפרס מפעל חיים בספורט, באתר ישראל היום, 17 במרץ 2022
5. ↑  אורן אהרוני, "הפכת אותנו למעצמת ג'ודו": מוריס סמדג'ה ז"ל הובא למנוחות, באתר ישראל היום, 7 בספטמבר 2023
6. ↑  יניב טוכמן‏, מוריס סמדג'ה הלך לעולמו: "מפורצי הדרך של הג'ודו הישראלי", באתר וואלה!‏, 7 בספטמבר 2023
שרידי הספסלים הצפוניים.
הארנה כיום.
**ארנת לוטטיה** (בצרפתית: **Arènes de Lutèce**) היא אחד משני השרידים העיקריים שנותרו מהעיר לוטטיה – העיר הרומית שניצבה באתר בו ממוקמת כיום העיר פריז, בירת צרפת (השריד השני הוא מרחצאות קלוני).

היסטוריה
--------

הארנה הייתה אמפיתיאטרון הממוקם באתר בו ממוקם כיום הרובע הלטיני של פריז.

ככל הנראה הכיל האמפיתיאטרון 15,000 מושבים לצופים שצפו בקרבות גלאדיאטורים. המבנה הכיל עד 17,000 צופים (חלקם במקומות עמידה).

המבנה הוקם במהלך המאה הראשונה, ונחשב לגדול מסוגו. הארנה הייתה מתחם שקוע בעומק של 2.5 מטרים שסביבו במה מוגבהת. בשל כך אין מדובר בתיאטרון רומי קלאסי, אלא בשילוב בין תיאטרון לבין אתר משחקים. במה מקורה שאורכה 41.2 מטרים אפשרה העלאת הצגות, לצד המשחקים שנערכו בתוך הזירה השקועה שבמרכז המבנה.

בדומה לתיאטראות רומים, המושבים בקרבת הבמה שימשו את אצילי העיר, בעוד שהעבדים, העניים והנשים הצטופפו במושבים העליונים. ככל הנראה כוסתה הארנה בבד על מנת להגן עליה מהשמש.

בשנת 280, עת שהותקפה העיר לוטטיה על ידי שבטים ברבריים, פורק המבנה ואבניו נלקחו על מנת לחזק את חומות האיל דה לה סיטה.

לימים האזור השקוע הפך לבית קברות ומולא אדמה בעקבות הקמת חומת פיליפ אוגוסט בשנת 1210 לערך.

שם הארנה נותר במהלך השנים, והאזור סביב הארנה נקרא החל מהתקופה הרומית ועד ימינו בשם *les Arènes* - "הארנה", אף שמיקום הארנה נשכח.

הארנה התגלתה מחדש על ידי תאודור ואקה (Théodore Vaquer) בעת שהחלו להקים עבודות תחנת חשמלית באתר, בשנת 1860. האתר נחפר עד שנת 1869.

ביוזמת הסופר ויקטור הוגו הוקמה אגודת ידידי הארנה (la Société des Amis des Arènes) שהחליטה לשמר את האתר הארכאולוגית. בעקבות הריסת מנזר בנותיו של ישו (Couvent des Filles de Jésus-Christ), שעמד בסמוך, בשנת 1883, נחשפו חלקים נוספים של הארנה, ובשנת 1896 האתר נפתח לציבור ככיכר ציבורית.

חפירות ארכאולוגיות נוספות נערכו באתר על ידי ז'אן-לואי קאפיטאן החל משנת 1916 ועד סיום מלחמת העולם הראשונה.

כיום האתר מהווה פארק ציבורי.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ארנת לוטטיה** |

* תיאור הארנה באתר discoverfrance.net
**חלק ממך** (או **Now That You're Gone** בגרסה האנגלית) הוא סינגל של הזמרת שירי מימון, איתו הופיעה על בימת MTV במסגרת טקס פרסי המוזיקה של MTV אירופה לשנת 2008.   

שתי הגרסאות שוחררו יחד ב-4 בנובמבר 2008 אל תחנות הרדיו, וזכו להצלחה רבה. השיר היה לאחד מהשירים המושמעים ביותר בחודשים נובמבר ודצמבר 2008, ואף הגיע למקום ה-3 במצעד השבועי של גלגלצ ורשת ג'. בסוף שנת תשע"ט הגיע למקומות 29 ו-30 במצעדים השנתיים של גלגלצ ורשת ג' בהתאמה.   

את הגרסה העברית חיברו שירי מימון עצמה יחד עם דור דניאל (אשר כתב והלחין למימון בעבר את אהבה קטנה), שגם הלחין את השיר. מיכל בכר עיבדה את הטקסט. את המילים לגרסה האנגלית חיברו איתן בן חורין (שהלחין למימון בעבר את ורציתי שתדעי) וג'וש סניידר (שכתב את הגרסה האנגלית לשיר יותר טוב לסלוח של מימון).

היסטוריה
--------

בתחילת 2008 הוציאה מימון את אלבומה השני רגע לפני ש... והייתה מועמדת לאמן הישראלי הטוב של השנה במסגרת MTV ישראל שרק החל את דרכו (Best Israeli Act). מימון זכתה בתואר, וזכתה להתמודד בתואר "האמן האירופאי של השנה" ("Favorite Act") במסגרת תחרות EMA של MTV.   

כחודש לפני הטקס עצמו, התוודעה מימון שעלתה לחמישייה הסופית בקטגוריה זו וכן שתזכה להופיע על בימת הטקס. 

לכבוד הטקס הוחלט להפיק שיר חדש בשפה האנגלית, ואתו להופיע, וכן לשחרר לו גם גרסה בעברית לקהל בישראל. מימון עצמה הופיעה בסוף הטקס רגע לפני פרסום הזוכה בקטגוריה.   

לבסוף, מימון דורגה במקום השלישי, לאחר שעקפה את ליאונה לואיס ודימה בילאן, זוכה האירוויזיון 2008 של אותה שנה.   

מימון זכתה להצטלם על השטיח האדום, להתראיין לכתבים זרים וכן לפגוש אמנים מחו"ל כדוגמת קייטי פרי  ופינק.   

בשנת 2011 נכלל השיר בעברית בגרסה אקוסטית לאלבום הופעה חיה של שירי מימון ושמעון בוסקילה. 
מימון היא האמנית הישראלית היחידה שהופיעה בטקס זה ויחד עם עפרה חזה היא האמנית הישראלית היחידה שהופיעה ב-MTV.

קישורים חיצוניים
----------------

* מילות השיר "חלק ממך" באתר שירונט
* הגרסה העברית לשיר, סרטון באתר יוטיוב
* הגרסה האנגלית לשיר, סרטון באתר יוטיוב
**ויין פינוק** (באנגלית: **Wayne Pinnock**; נולד ב-24 באוקטובר 2000) הוא אתלט ג'מייקני, סגן אלוף העולם (בודפשט 2023) בקפיצה לרוחק.

ביוגרפיה
--------

### 2018

#### מדליית ארד באליפות העולם עד גיל 20

באליפות העולם עד גיל 20 שנערכה ביולי בטמפרה שבפינלנד זכה פינוק במדליית ארד בקפיצה לרוחק בתוצאה של 7.90 מטר.

### 2022

באליפות העולם שנערכה ביולי ביוג'ין שבאורגון, ארצות הברית סיים פינוק במקום התשיעי בקפיצה לרוחק בתוצאה של 7.88 מטר.

### 2023

#### סגן אלוף העולם

באליפות העולם שנערכה באוגוסט בבודפשט שבהונגריה זכה פינוק במדליית כסף בקפיצה לרוחק בתוצאה של 8.50 מטר, אחרי מילטיאדיס טנטוגלו מיוון (8.52 מטר) ולפני בן ארצו טאג'יי גייל (8.27 מטר). בשלב המוקדמות קבע שיא אישי חדש ואת תוצאת השנה בעולם, 8.54 מטר.

שיאים אישיים
------------

### אצטדיון

* קפיצה לרוחק: 8.54 מטר (2023)

### אולם

* קפיצה לרוחק: 8.33 מטר (2023)

קישורים חיצוניים
----------------

ויקישיתוף מדיה וקבצים בנושא **ויין פינוק** בוויקישיתוף

* ויין פינוק, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14693852

 |
הסמל הקודם
**דרושים IL** (שעד 2020 נקרא "**פורטל דרושים**") הוא אתר אינטרנט ישראלי בנושא חיפוש עבודה, המהווה לוח דרושים מקוון, שמפגיש בין מחפשי העבודה לבין מעסיקים שמחפשים עובדים. דרושים IL נמצא בבעלות יד 2 ומהווה חלק מקבוצת אקסל שפרינגר אשר מובילה את לוחות הדרושים באירופה. מטרת האתר לעזור למועמדים מכל הארץ ומכל תחומי העיסוק למצוא עבודה וכן לעזור למעסיקים למצוא את העובדים המתאימים ביותר.

האתר כולל מודעות דרושים, סוכן חכם, מערכת אוטומטית לכתיבת קורות חיים וקטגוריה קבועה של סקרי שכר עדכניים. בנוסף הפורטל עורך מחקרים וסקרים בנושאים שקשורים לעולם חיפוש העבודה והתעסוקה.

תכנים מהאתר ניתן למצוא גם באפליקציה לגוגל כרום וברשתות החברתיות: פייסבוק ויוטיוב

אודות האתר
----------

האתר הוקם בשנת 2006 תחת השם "פורטל דרושים" על ידי שני היזמים דרור אפשטיין ויאיר כהן והמטה שלו נמצא בעיר נתניה.

בשנת 2011 נבחר האתר כאחד מחמשת האתרים הטובים ביותר לחיפוש עבודה של פורטל נקסטר מבית מאקו.

בשנת 2015 עבר האתר מיתוג נוסף והתאמה כוללת של האתר לשימוש בסמארטפון שבמסגרתו נוצרו גם שני סרטונים פרסומיים חדשים בטכניקה המשלבת איור, אנימציה וצילום.

בספטמבר 2015 נמכרו 70% מפורטל דרושים לאתר יד2 של אקסל שפרינגר הגרמנית.

בשנת 2018 מונתה ליאת הדר שרביט כמנכ"לית פורטל דרושים.

בשנת 2020 הושק האתר החדש והמשופר אשר מושתת על טכנולוגיות חיפוש ייחודיות ומתקדמות בעולם, כגון בינה מלאכותית.

בחודש נובמבר 2020 שונה שם האתר לדרושים IL אתר הדרושים של ישראל והופץ המסר "מחזירים את ישראל לעבודה" כמוטו בימי הקורונה.

בחודש ספטמבר 2021 מונה אריאל קסל כמנכ"ל דרושים IL[דרוש מקור]

בחודש מרץ 2023 מונה סיימון בלאוסוב כמנכ"ל דרושים IL.[דרוש מקור]

כנסים ושיתופי פעולה
-------------------

בשנת 2009 החל האתר בשיתוף פעולה עם האתר האמריקאי CareerBuilder.

בשנת 2011 האתר נתן חסות לכנס העסקה מגוונת בשיתוף עם אתר HRD ועם עמותת קו משווה.

בשנת 2013 החל האתר בשיתוף פעולה עם אגודת הסטודנטים של האוניברסיטה העברית לניהול לוח הדרושים של האגודה.

בשנת 2014 האתר נתן חסות לכנס מקורות הגיוס בשיתוף עם אתר HRD.

פרויקטים התנדבותיים
-------------------

במרץ 2008 אפשר האתר למעסיקים בקריית גת לגייס חינם עובדים ממפוטרי מפעל פולגת.

בפברואר 2012 שיתף האתר פעולה עם ארגון נכי צה"ל מחוז תל אביב יפו והמרכז, בפרויקט תעסוקה.

קישורים חיצוניים
----------------

* אתר האינטרנט הרשמי של דרושים IL

הערות שוליים
------------

1. ↑  פורטל דרושים מכון טכנולוגי חולון עודכן ב-2012
2. ↑  סקר: הסטארט-אפ הנחשק ביותר לעבודה בישראל - קונדואיט גלובס יוני 2013
3. ↑  עובדי היי-טק רבים שוקלים להגר מהארץ בשל מחירי הדירות גלובס נובמבר 2013
4. ↑  חנות האפליקציות של גוגל כרום (הקישור אינו פעיל, 1.12.2020)
5. ↑  עמוד פורטל דרושים בפייסבוק
6. ↑  ערוץ פורטל דרושים ביוטיוב
7. ↑  חמשת אתרי הדרושים ועבודה הטובים בארץ אתר מאקו ספטמבר 2011
8. ↑  סרטון למחפשי עבודה ו סרטון למעסיקים
9. ↑  אתר יד2 רוכש 70% מפורטל דרושים; "רוצים להיות המובילים בתחום" אתר גלובס ספטמבר 2015
10. ↑  בשורה להייטקיסטים מובטלים: אתר Career Builder הגדול בארצות הברית נוחת בישראל TheMarker ינואר 2009
11. ↑  כנס תעסוקה הוגנת של פורטל דרושים אתר קו משווה אפריל 2011
12. ↑  אתר אגודת הסטודנטים בעברית
13. ↑  כנס קהילת הגיוס של HRD יוצא לדרך – וכולם יהיו שם אתר כנס מקורות גיוס, פברואר 2014
14. ↑  פורטל דרושים יאפשר פרסום משרות חינם למעסיקים המעוניינים לקלוט עובדים ממפוטרי פולגת בקריית גת TheMarker מרץ 2008
15. ↑  פרויקט התעסוקה צובר תנופה  אתר ארגון נכי צה"ל, פברואר 2012
**כריסטיאן אלכסנדרוב מלינוב** (בבולגרית: **Кристиян Александров Малинов**; נולד ב-30 במרץ 1994 בפטריץ' שבבולגריה) הוא כדורגלן בולגרי המשחק בעמדת הקשר האחורי בנבחרת בולגריה.

קריירת מועדונים
---------------

מלינוב גדל במחלקות הנוער של בלטיסטה פטריץ', פירין 2001 וליטקס לובץ'. ב-18 ביולי 2013 הושאל מלינוב למשך עונת 2013/2014 לדוברודז'ה דובריץ' מליגת המשנה הבולגרית. הוא ערך 26 הופעות ליגה במדי המועדון, בהן הבקיע ארבעה שערים. לאחר תום העונה חזר לליטקס לובץ' ושיחק עמה בליגת העל הבולגרית, ובסך הכל ערך 44 הופעות ליגה במדי המועדון, בהן הבקיע ארבעה שערים.

ב-14 ביוני 2016 חתם מלינוב בצסק"א סופיה מליגת העל הבולגרית. הוא ערך 105 הופעות ליגה במדי המועדון, בהן הבקיע ששה שערים.

ב-19 באוגוסט 2020 חתם מלינוב בלוון מליגת העל הבלגית. ב-22 באוגוסט ערך את הופעת הבכורה שלו במועדון, בהפסד 3-1 לשרלרואה במסגרת המחזור השלישי בליגה לעונת 2020/2021. ב-26 בדצמבר הבקיע את שער הבכורה שלו במועדון, בהפסד 2-1 לאוסטנדה במסגרת המחזור ה-19 בליגה. הוא שיחק במועדון במשך שלוש עונות, בהן ערך 66 הופעות ליגה והבקיע שני שערים. ב-8 באוגוסט 2023 שוחרר מהמועדון.

קריירה בינלאומית
----------------

ב-7 בפברואר 2015 ערך מלינוב את הופעת הבכורה שלו בנבחרת בולגריה, בתיקו 0-0 נגד נבחרת רומניה במשחק ידידות.

קישורים חיצוניים
----------------

ויקישיתוף מדיה וקבצים בנושא **כריסטיאן מלינוב** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Добруджа взе още един талант от Литекс באתר football24, ‏ 18 ביולי 2013 (בבולגרית)
2. ↑  Манолев и петима чужденци от Литекс започнаха подготовка с ЦСКА באתר dnevik, ‏ 14 ביוני 2016 (בבולגרית)
3. ↑  Malinov went to the Belgian elite באתר MBS, ‏ 19 באוגוסט 2020 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"כריסטיאן מלינוב"**.
**אמנה בריסו שנקולה** (באנגלית: **Amane Beriso Shankule**; נולדה ב-13 באוקטובר 1991) היא אתלטית אתיופית, אלופת העולם (בודפשט 2023),שיאנית אתיופיה ובעלת התוצאה השלישית בטיבה בכל הזמנים (2:14:58 שעות) בריצת מרתון.

ביוגרפיה
--------

### 2015

בחצי מרתון אוסטיה, רומא שנערך ב-2 במרץ היא זכתה במדליית זהב בתוצאה של 1:08:43 שעות.

### 2016

במרתון דובאי שנערך ב-22 בינואר 2016 היא זכתה במדליית כסף בתוצאה של 2:20:48 שעות, אחרי טירפי צגיי מאתיופיה (2:19:41 שעות) 

### 2017

במרתון פראג שנערך ב-2017 זכתה במדליית כסף בתוצאה של 2:22:15 דקות, אחרי ולרי אייביי מקניה (2:21:57 שעות).

### 2020

במרתון מומבאיי שנערך ב-2020 היא זכתה במדליית זהב בתוצאה של 2:24:51 שעות.

### 2022

במרתון ולנסיה שנערך ב-4 בדצמבר 2022 היא זכתה במדליית זהב בשיא לאומי חדש של 2:14:58 שעות, התוצאה השלישית בטיבה בכל הזמנים.

### 2023

במרתון בוסטון שנערך ב-17 באפריל היא זכתה במדליית כסף בתוצאה של 2:21:50 שעות אחרי הלן אובירי מקניה (2:21:38 שעות) ולפני לונה צ'מטאי-סלפטר מישראל (2:21:57 שעות).

#### אלופת העולם

באליפות העולם שנערכה בבודפשט, הונגריה באוגוסט זכתה במדליית זהב בריצת מרתון בתוצאה של 2:24:23 שעות, לפני אלופת העולם היוצאת בת ארצה גוטיטום גבריסלאסי (2:24:34 שעות) ופטימה זהרה גרדי ממרוקו (2:25:17 שעות).

שיאים אישיים
------------

* ריצת מרתון: 2:14:58 שעות (2022), **שיא אתיופיה**

קישורים חיצוניים
----------------

ויקישיתוף מדיה וקבצים בנושא **אמנה בריסו** בוויקישיתוף

* אמנה בריסו, באתר התאחדות האתלטיקה הבין-לאומית
* אמנה בריסו, באתר Track and Field (נשים)

| אלופות עולם באתלטיקה – ריצת מרתון (נשים) |
| --- |
| 

|  |  |
| --- | --- |
| 1983: גרטה וייץ נורווגיהנורווגיה • 1987: רוזה מוטה פורטוגלפורטוגל • 1991: ונדה פנפיל פוליןפולין • 1993: יונקו אסארי יפןיפן • 1995: מנואלה משדו פורטוגלפורטוגל • 1997: הירומי סוזוקי יפןיפן • 1999: ג'ונג סונג-אוק קוריאה הצפוניתקוריאה הצפונית • 2001: לידיה סימון רומניהרומניה • 2003: קתרין נדרבה קניהקניה • 2005: פולה רדקליף בריטניהבריטניה • 2007: קתרין נדרבה קניהקניה • 2009: שואה באי הרפובליקה העממית של סיןהרפובליקה העממית של סין • 2011: אדנה קיפלגט קניהקניה • 2013: אדנה קיפלגט קניהקניה • 2015: מארה דיבאבה אתיופיהאתיופיה • 2017: רוז צ'לימו בחרייןבחריין • 2019: רות צ'פנגטיץ' קניהקניה • 2022: גוטיטום גבריסלאסי אתיופיהאתיופיה • 2023: אמנה בריסו אתיופיהאתיופיה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 294797

 |
**ספרקלהורס** (אנגלית: **Sparklehorse**) הייתה להקת רוק אלטרנטיבי מצפון קרולינה, ארצות הברית. רוב שירי הלהקה הוקלטו על ידי סולן הלהקה מארק לינקוס, אשר לעיתים שיתף פעולה עם המתופף סקוט מינור.

היסטוריית הקלטות
----------------

אלבומה הראשון של הלהקה - Vivadixiesubmarinetransmissionplot יצא ב-1995 והיווה הצלחה ממוצעת ברדיו המכללות.

ב-1996, בעת מסע הופעות באירופה ביחד עם רדיוהד, נטל לינקוס מנת יתר של נוגדי דיכאון, אלכוהול, והרואין במלון לונדוני, וכתוצאה מכך התמוטט בפתאומיות, ונותר חסר הכרה כשהוא שעון על רגליו במשך כ-14 שעות. כתוצאה מכך, האשלגן בגופו הצטבר וכשהרימו אותו על מנת לפנותו לבית חולים הוא עבר דום לב שנמשך מספר דקות. לינקוס עבר ניתוח ונותר צמוד לכיסא גלגלים למשך שישה חודשים.
Good Morning Spider יצא ב-1998 והוקלט זמן קצר לאחר המקרה. מבקרים טוענים שהטון העגמומי באלבום נבע ממקרה זה בעוד שלינקוס טען שרוב שירי האלבום נכתבו בכלל לפני המאורע. שיר אחד באלבום, St. Mary, הוקדש לאחיות שטיפלו בו בבית החולים הלונדוני.

ב-2001 יצא האלבום It's a Wonderful Life שכלל אמנים כגון טום וויטס, פי.ג'יי הארווי ודייב פרידמן ממרקורי רייב. בניגוד לאלבומים הקודמים של הלהקה שהוקלטו והופקו על ידי לינקוס עצמו, הוקלט רובו של אלבום זה על ידי דייב פרידמן, לאחר שחברת התקליטים של הלהקה, האחים וורנר, ביקשה ממארק לצרף מפיק חיצוני לאלבום.

אלבומה הרביעי של הלהקה, Dreamt for Light Years in the Belly of a Mountain, יצא רק 5 שנים מאוחר יותר ב-2006 ושיתף מוזיקאים כגון דיינג'ר מאוס וסטיבן דרוזד מהפליימינג ליפס.

ב-2009 ספרקלהורס חברו לדיינג'ר מאוס ודייוויד לינץ' ליצירת הפרויקט Dark Night of the Soul שכלל ספר צילומים של לינץ'.

ב-6 במרץ 2010 שם לינקוס קץ לחייו בירייה.

דיסקוגרפיה
----------

* *Vivadixiesubmarinetransmissionplot* ‏(1995)
* *Good Morning Spider* ‏(1998)
* *It's a Wonderful Life* ‏(2001)
* *Dreamt for Light Years in the Belly of a Mountain*‏ (2006)
* *Dark Night of the Soul* (עם דיינג'ר מאוס) (2010)
* *Bird Machine*‏ (2023)

קישורים חיצוניים
----------------

* 

* אתר האינטרנט הרשמי של ספרקלהורס (באנגלית)
* ספרקלהורס, ברשת החברתית פייסבוק

* ספרקלהורס, במסד הנתונים הקולנועיים IMDb (באנגלית)

* ספרקלהורס, באתר Last.fm (באנגלית)

* ספרקלהורס, באתר AllMusic (באנגלית)

* ספרקלהורס, באתר MusicBrainz (באנגלית)

* ספרקלהורס, באתר Discogs (באנגלית)

* ספרקלהורס, באתר Songkick (באנגלית)

* ספרקלהורס, באתר בילבורד (באנגלית)
* Mark Linkous sparkles: The life (and short death) of a legend in "The Hook", 2002
* Interview with LeftLion Magazine

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 7016383
* BnF: cb139980765 (data)
* GND: 10317632-9
* ISNI: 0000 0001 0670 3936
* MusicBrainz: 45be8e20-3c3c-4e78-98f0-b5bdecf2f703
* RERO: 02-A005506458
* VIAF: 146785109
* WorldCat: viaf-146785109

 |
סיב פחמן בעובי 6 מיקרומטר על גבי שערת אדם בעובי 50 מיקרומטר
**מיקרומטר** (על פי מערכת היחידות הבינלאומית (SI) סימולו **μm**), או בשמו הישן יותר **מיקרון**, הוא יחידת מידה השווה ל־10 בחזקת מינוס 6 מטר (מיליונית המטר). ניתן להגדיר את המיקרומטר כחלק ה־1 מתוך 10,000 של הסנטימטר או כחלק ה־1 מתוך 1,000 של המילימטר ובכתיב מספרי 0.001 מילימטרים או 0.000039 אינץ'.

במיקרומטר נעשה שימוש כדי למדוד עצמים קטנים מאוד, לרוב אורכי גל בקרינה התת־אדומה, תאים ביולוגיים, חיידקים וכן רוחב של חוטים דקים מאוד. הכרומוזום האנושי הארוך ביותר אינו עולה על 10 מיקרומטרים. רוחבה של שערה ממוצעת נע בין 10 ל־200 מיקרומטרים.

מידע נוסף
---------

כמה גדול מיקרומטר אחד?
את המיקרומטר נהוג לסמן באות היוונית מו (μ) ולאחריה האות m, כלומר μm. בארצות דוברות אנגלית היחידה נקראת מיקרון, כדי להבדיל אותה ממכשיר המדידה הקרוי מיקרומטר.

* מיקרומטר אחד שווה ל־1,000 ננומטר
	+ 1,000 מיקרומטר = 1 מילימטר
	+ 100 מיקרומטר = 0.1 מילימטר
	+ 10 מיקרומטר = 0.01 מילימטר
	+ 1 מיקרומטר = 0.001 מילימטר.

* גדלים הנמדדים במיקרומטר הנעים בין 1 ל־10 יחידות:
	+ 1–10 מיקרומטר – קוטר של בקטריה אופיינית
	+ 10 מיקרומטר – רוחב שורשי פטרייה
	+ 5 מיקרומטר – אורכו של ראש תא זרע אנושי
	+ 3–8 מיקרומטר – עובי קור עכביש
	+ כ־10 מיקרומטר – גודלם של חלקיקי ערפל וערפיח.

* גדלים הנמדדים במיקרומטר הנעים בין 10 ל־100 יחידות:
	+ 10–12 מיקרומטר – עובי שקית פלסטיק אופיינית
	+ 10–55 מיקרומטר – עוביו של סיב צמר
	+ 20–200 מיקרומטר – קוטר שיער אנושי
	+ 70–180 מיקרומטר – עובי של נייר כתיבה

ראו גם
------

* קילומטר
* השיטה המטרית
* מיקרומטר (כלי מדידה)
* תחיליות במערכת היחידות הבינלאומית

קישורים חיצוניים
----------------

* מיקרומטר, באתר אנציקלופדיה בריטניקה (באנגלית)
**בריאן ניקולאס אגירה** (בספרדית: **Brian Nicolás Aguirre**; נולד ב-6 בינואר 2003) הוא כדורגלן ארגנטינאי שמשחק כחלוץ בקבוצת ניואל'ס אולד בויס.

קריירה
------

אגירה הצטרף לאקדמיית הנוער של ניואל'ס אולד בויס ב-2015. הוא ערך את הופעת הבכורה שלו בקבוצה הבוגרת ב-26 באפריל 2021, בהפסד 1 - 2 לחימנסיה ואסגרימה דה לה פלאטה במסגרת גביע הליגה. הוא חידש את החוזה שלו עם המועדון בסוף העונה.
ב-ספטמבר 2022, הוא סבל מפציעה בברך שמנעה ממנו לשחק בכל משחק בעונת 2022.

נבחרת לאומית
------------

נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

קישורים חיצוניים
----------------

ויקישיתוף מדיה וקבצים בנושא **בריאן אגירה** בוויקישיתוף

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  Lista de convocados para el Mundial Sub 20 באתר הרשמי של התאחדות הכדורגל הארגנטינאית, 3 במאי 2023 (בספרדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"בריאן אגירה (2003)"**.
**עופר גרשון** (נולד בשנת 1968) הוא ספורטאי ישראלי בעבר. 6 פעמים ברציפות אלוף ישראל (1985–1990) בזריקת דיסקוס.

ביוגרפיה
--------

עופר גרשון גדל בבאר שבע. הוא התאמן בקבוצת הפועל באר שבע בהדרכתו של אמנון גור.

### 1985

אליפות ישראל שנערכה בסוף יוני 1985 זכה גרשון במדליית זהב בזריקת דיסקוס בתוצאה של 49.18 מטר.

### 1986

בתחרות שנערכה בתל אביב ב-27 ביולי 1986 הוא זכה במדליית ארד בהטלת כידון בשיא אישי חדש של 50.30 מטר. 

### 1987

באליפות ישראל שנערכה בשנת 1987 הוא זכה במדליית זהב בזריקת דיסקוס בתוצאה של 44.98 מטר.

### 1988

באליפות ישראל שנערכה בשנת 1988 הוא זכה במדליית זהב בזריקת דיסקוס בתוצאה של 45.18 מטר.

### 1989

בתחרות שנערכה בלברקוזן שבגרמניה ב-10 במאי 1989 זכה גרשון במדליית כסף בהדיפת כדור ברזל בשיא אישי חדש של 15.93 מטר. 

#### המכביה ה-13

בתחרויות האתלטיקה של המכביה ה-13 שנערכו ב-10 ביולי הוא זכה במדליית כסף בזריקת דיסקוס בתוצאה של 50.22 מטר, אחרי טוד קאופמן מארצות הברית (55.70 מטר) וסיים במקום חמישי בהדיפת כדור ברזל בתוצאה של 14.96 מטר, שני בין האתלטים הישראלים. 

באליפות ישראל שנערכה באותה שנה הוא זכה במדליית זהב בזריקת דיסקוס בתוצאה של 50.84 מטר. בתחרות שנערכה בדורטמונד שגרמניה ב-9 באוגוסט הוא זכה במדליית כסף בזריקת דיסקוס בשיא אישי חדש של 55.18 מטר, 4 ס"מ פחות מהשיא הישראלי של גדעון אריאל (55.22 מטר) והתוצאה השנייה בטיבה של אתלט ישראלי עד אותה העת. 

### 1990

באליפות ישראל שנערכה בשנת 1990 הוא זכה במדליית זהב בזריקת דיסקוס בתוצאה של 51.04 מטר.

שיאים אישיים
------------

* זריקת דיסקוס: 55.18 מטר (1989)
* הדיפת כדור ברזל: 15.93 מטר (1989)
* הטלת כידון: 50.30 מטר (1986)

קישורים חיצוניים
----------------

* אלופי ואלופות ישראל באתלטיקה, באתר *gbrathletics* (באנגלית)
* 50 התוצאות הטובות בכל הזמנים - זריקת דיסקוס, באתר איגוד האתלטיקה בישראל
* 50 התוצאות הטובות בכל הזמנים - הדיפת כדור ברזל, באתר איגוד האתלטיקה בישראל
* 50 התוצאות הטובות בכל הזמנים - הטלת כידון, באתר איגוד האתלטיקה בישראל

הערות שוליים
------------

1. ↑  אלכס פרלסמן, מדליית זהב בפטיש עם תוצאה מ-1939, מעריב, 26 ביוני 1985
אין תמונה חופשיתאין תמונה חופשית
**אֶרנְסט לוי פרוֹידֶנטַל** (**Freudenthal**;‏ 24 ביוני 1905 – 22 ביולי 1977) היה רופא עיניים, ממייסדי קופת חולים מכבי, המזכ"ל הראשון של הקופה ולאחר מכן המנהל הכללי שלה.

ביוגרפיה
--------

פרוידנטל נולד בברלין. היה פעיל בעירו בתנועת "המכבי הצעיר" ואף חבר הנהלת התנועה. למד רפואה באוניברסיטאות ברלין, פרייבורג ולייפציג. עבד בבית החולים האוניברסיטאי בהָאלֶה, והתמחה ברפואת עיניים, בשל הידיעות על הצורך ברופאי עיניים בארץ ישראל.

נישא לסטפניה (סטפי) אַנזוֹרגֶה (Ansorge), ולזוג נולדה בת.

בשנת 1933, עם עליית הנאצים לשלטון בגרמניה, עלו פרוידנטל ורעייתו לארץ ישראל, והתיישבו בתל אביב. במקביל לעבודתו כרופא עיניים ביפו, המשיך פרוידנטל בעסקנות הציונית: ב-1935 הוא השתתף בהקמת "ברית מכבים עתיד", ובאותה שנה נבחר כחבר הנשיאות של הסתדרות מכבי ישראל. 

בשנת 1939 הגה עם קבוצה קטנה של רופאים ואנשי כלכלה יוצאי גרמניה, ובראשם ד"ר פליקס טיילהבר, את הרעיון של הקמת קופת חולים חדשה. תנועת מכבי הצעיר, שבה היו פעילים בגרמניה, נתנה להם את ההשראה לבחירת השם. ואכן, כשנה לאחר מכן נערכה האספה המייסדת של קופת החולים החדשה – קופת חולים מכבי. 
פרוידנטל פתח את האספה המייסדת של קופת החולים בספטמבר 1940, בשם הוועדה הרפואית. באותה אספה הוא נבחר למזכ"ל הקופה.

בראשית ימיה של הקופה הצעירה נקבע המטה שלה בדירתם הצנועה של הזוג פרוידנטל ברח' בית יוסף 25 בתל אביב: הפרוזדור שימש כחדר המתנה, ואת החדר שהוקצה לקבלת חולים חלקו שני רופאי העיניים - ד"ר פרוידנטל וד"ר גוטר. המטבח הקטן היה למשרד הראשי של הקופה, ובכל יום אחר הצהרים הגיעו אליו הגובים כדי למסור את הכספים שגבו מהחברים ולדווח על עבודתם בגבייה ובגיוס חברים חדשים.

בשנת 1953 נבחר פרוידנטל למנהל הכללי של הקופה, ובתפקיד זה כיהן במשך 27 שנים.

ב-1974 העניקה לו אוניברסיטת האלה את התואר פרופסור.

בשנת 1977 מונה ליו"ר הנהלת הקופה, ומילא תפקיד זה מספר חודשים, עד מותו. באותה שנה, זמן קצר לפני מותו, הוענק לו אות יקיר העיר תל אביב על פועלו ותרומתו לעיר.

לקריאה נוספת
------------

* א' ריבלין, **רפואה ברמה פרטית בקופת חולים ציבורית: חמישים שנה לקופ"ח מכבי**, הוצאת קופת חולים מכבי, 1991.

קישורים חיצוניים
----------------

* דמויות מפתח, באתר מכבי שירותי בריאות
* עדין טיילהבר־טלבר, המייסדים הייקים של קופת חולים מכבי, באתר ארגון יוצאי מרכז אירופה
**אלכסנדר סולץ** (ספטמבר 1900, כ"א באלול ה'תר"ס - 14 בדצמבר 1945, י' בטבת ה'תש"ו) היה משומרי פתח תקווה וממגיני הרצליה. ראש השומרים בהרצליה.

קורות חייו
----------

נולד בפתח תקווה, בשנת 1900 (כ"א באלול תר"ס), למאיר ולאיידלה (לבית גיסין). אח של אפרים סולץ. למד בבית הספר של המושבה פתח תקווה.

משנת 1915 החל להיות פעיל בהגנה על העיר – בביטחון אנשיה ורכושה, על בתיהם ועל פרדסיהם. ביום ההתקפה על פתח תקווה, בכ"ז בניסן תרפ"א היה מטובי הלוחמים בחזית ההגנה.

התחתן עם מרים (לבית סוואטיצקי).

כשנוסדה המושבה הרצליה בשנת 1924, הוקצבו חלקים ממנה להתנחלות ילידי ארץ ישראל המאוגדים בארגון "בני בנימין", בתור יליד ישראל וחבר הצטרף אליהם, והיה מהראשונים שבנה את ביתו. הייתה לו גם חלקת אדמה עם משק, אך עקב עיסוקו בשמירה לא ניהל את המשק.

גם בהרצליה המשיך להשתמש ביכולותיו בשמירה ובהגנה. יחסיו הטובים עם הערבים אותם רכש, סייעו הרבה לחיזוק השמירה.

הרחיב את גבולות הרצליה. כשפרצו מהומות 1936 רץ לבדו אל השכנים הערבים, על אף הסכנה, והצליח לרסנם.

כשנוסדה משטרת היישובים האזורית נתמנה לראש הנוטרים בהרצליה, ופעל רבות למען הביטחון. התמסר למען שירותו זה.

נפטר בזכרון יעקב, ביום 14 בדצמבר 1945 (י' בטבת תש"ו), והובא לקבורה בהרצליה.

לזכרו נקרא רחוב סולץ בהרצליה.

קישורים חיצוניים
----------------

* דוד תדהר (עורך), "אלכסנדר סולץ", באנציקלופדיה לחלוצי הישוב ובוניו, כרך ג (1949), עמ' 1183
**רוסטוב על הדון** (Б-237) (ברוסית: **Б-237: ‏"Ростов-на-Дону"**) הוא שמה של צוללת מתוצרת הפדרציה הרוסית מסדרת "ורשוויאנקה" (סדרת קילו, על פי קוד דיווח נאט"ו). מפקד הצוללת הוא אנדריי אדמסקי. 

הצוללת משרתת את צי הצוללות של צי הים השחור של הצי הרוסי. הסדרה נקראת על שם העיר רוסטוב על הדון.

בניית הצוללת החלה בנובמבר 2011 במספנות סנט פטרבורג תחת המספר 01671.

ביוני 2014 הצוללת הורדה למים ובדצמבר 2014 נמסרה לידי הצי הרוסי לאחר שעברה בהצלחה ניסויי צלילה ובחינת ביצועים. הצוללת הועברה לשירות בבסיס הצי בנובורוסייסק.

במלחמת אוקראינה–רוסיה הצוללת נפגעה בהתקפה אוקראינית על נמל הצי בסבסטופול, ב-13 בספטמבר 2023.

שירות
-----

בינואר 2015 הצוללת הועברה להכנות לקראת העברתה לשירות בצי הצפוני ובמאי 2015 הועברה לקרונשטדט ולבסוף הגיעה לבסיס הצי בפוליארני שבקוטב הצפוני.

באוקטובר 2015 נטלה חלק בתרגיל צבאי שבמסגרתו ביצעה ירי מוצלח של טילים בליסטיים ביניבשתיים בים ברנץ. באותו החודש הוחלט להשיב את הצוללת לשירות בצי הים השחור ונשלחה ליטול חלק במבצע הרוסי בסוריה.

בדצמבר 2015 הצוללת שיגרה מאזור הים התיכון טילי שיוט מדגם "קליבר" אל שתי מטרות של המדינה האסלאמית.

קישורים חיצוניים
----------------

ויקישיתוף מדיה וקבצים בנושא **רוסטוב על הדון** בוויקישיתוף
* אתר למנויים בלבד שי לוי Mako, הנשק היקר והקטלני ביותר בעולם, באתר TheMarker‏, 10 בדצמבר 2015
G6122-1962 Chet Atkins Country Gentleman
1964 Chet Atkins Tennessean 6119
**Gretsch** היא יצרנית כלי נגינה אמריקאית שמתמחה בייצור גיטרות ותופים. היא נוסדה ב-1883 על ידי פרידריך גרטץ'.

היסטוריה
--------

גרטץ' נוסדה בארצות-הברית בשנת 1883 על ידי פרידריך גרטץ', שהיגר לארצות הברית מגרמניה. החברה החלה בייצור בנג'ו, טמבורין ותופים. לאחר מותו, בשנת 1895, עברה החברה לידי בנו, פרד. בשנת 1916 הועתקה החברה לבניין בן עשר קומות בברוקלין, ניו יורק, והפכה לאחת מיצרניות כלי הנגינה האמריקאיות הבולטות ביותר בתחום. היא זכתה להצלחה רבה בסוף שנות החמישים ובתחילת שנות השישים, בניהולו של בנו של פרד, פרד ג'וניור גרטץ'. לאחר מכן, עקב תחרות קשה מול חברות כגון גיבסון ופנדר, החברה פשטה את הרגל.

פרד גרטץ' השלישי, צאצא של מייסד החברה, הקים אותה מחדש ב-1989, והעביר את רוב ייצור הגיטרות למדינות המזרח הרחוק, כשחלק קטן מהן עדיין מיוצר בארצות-הברית.

### שנות החמישים ושנות השישים

בשנות החמישים והשישים, תחת ניהולו של פרד ג'וניור גרטץ', הציגה החברה מספר דגמים ייחודיים כגון Gretsch 6120 "נשוויל", Gretsch Duo Jet - גיטרת סוליד בודי חלולה, "קאנטרי קלאב", ו-Gretsch White Falcon. 

בתקופה זו הצטרף לחברה גיטריסט הקאנטרי הידוע צ'ט אטקינס, כמתכנן ועוזר בחברה. החברה מכרה אלפי גיטרות עם חתימתו של אטקינס על הפיקגארד (מגן מפרטים), בעיקר גיטרת Gretsch 6120; אחת מהן נרכשה ב-1957 על ידי הגיטריסט דווין אדי, שהפופולריות שלו בעולם הביאה לחשיפה של גיטרות של החברה לקהל יעד חדש - חובבי הרוק'נרול. מספר שנים אחר-כך, רכש גם ג'ורג' האריסון את ה-Gretsch 6120. במהלך השנים חשף אטקינס דגמים חדשים של גיטרות של החברה, בהן Country Gentleman (נקראה על שם כינויו של אטקינס) וגרסה זולה יותר שלה, Tennesean.

נגני רוקבילי רבים הלכו בעקבותיו של אדי קוקרן, שניגן ב-Gretsch 6120 (והחליף לה את פיקאפ הצוואר לגיבסון P-90), והגיטריסט של ג'ין וינסנט, קליף גאלופ, שניגן ב-Gretsch Duo Jet. אלביס פרסלי רכש Gretsch Country Gentleman, וניגן בה לתקופה קצרה באולפן ובהופעות. במהרה הפכה Gretsch למתחרה ראויה לגיבסון, פנדר, וריקנבאקר. Gretsch צברה כוח נוסף במהלך שנות השישים המוקדמות כאשר ג'ורג' האריסון הופיע בתוכניתו של אד סאליבן עם  Gretsch Country Gentleman. יש הטוענים שהאריסון החזיק בשתי גיטרות מדגם Country Gentleman, כשאחת מהן נפלה מתוך תא המטען ונהרסה. מאוחר יותר רכש האריסון את ה-Gretsch Tennesean, אולם גיטרת ה-Gretsch האהובה על ג'ורג' האריסון הייתה ה-Gretsch Duo Jet, אותה קנה בשנת 1961 וסיפר שהיא הגיטרה החשמלית הטובה שהייתה לו. זו הגיטרה בה ניגן האריסון בהקלטות הביטלס הראשונות עד שנת 1963 ובהופעות במועדון המערה (The Cavern). הוא חזר להשתמש בגיטרה הזאת באלבום האולפן שלו שיצא בשנת 1987, Cloud Nine. בעצם, זאת הגיטרה שמופיעה על כריכת האלבום.
השימוש האחרון שלו בפומבי עם ה-Country Gentleman היה בקליפ לשיר You're Gonna Lose That Girl, מהסרט Help!. הגיטרה שאיתה הופיע בתוכנית של אד סאליבן ניתנה לרינגו סטאר על ידי אלמנתו של האריסון, אוליביה. 

הפלישה הבריטית הגבירה את הפופולריות של חברות כמו Gretsch וריקנבאקר.

קישורים חיצוניים
----------------

ויקישיתוף מדיה וקבצים בנושא **Gretsch** בוויקישיתוף
* 

* אתר האינטרנט הרשמי של Gretsch

* אתר האינטרנט הרשמי של Gretsch
* Gretsch, ברשת החברתית פייסבוק

* Gretsch, ברשת החברתית אקס (טוויטר)

* Gretsch, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb150309615 (data)
* LCCN: no97071086
* VIAF: 132836329
* WorldCat: lccn-no97071086

 |
|  |
| --- |
| **גבון** |
| סמל גבון |
| ערך זה הוא חלק מסדרת**ממשל ופוליטיקה של גבון** |
| * חוקת גבון
* נשיא גבון
	+ ראש ממשלת גבון
* הפרלמנט של גבון
	+ הסנאט של גבון
	+ האספה הלאומית של גבון
* מחוזות גבון
* יחסי החוץ של גבון
 |

**הסנאט של גבון** (בצרפתית: **Sénat du Gabon**) הוא הבית העליון של הפרלמנט של גבון.

מעמדו של הפרלמנט אינו ברור לאחר ההפיכה הצבאית שארעה ארבעה ימים לאחר הבחירות הכלליות בגבון ב-2023.

היסטוריה
--------

בחוקת גבון מ-1991 נקבע כי יוקם סנאט לצד האספה הלאומית. הסנאט הוקם בפועל רק ב-1997, עת נערכו בחירות ראשונות לסאנט.

נשיא הסנאט הראשון היה ז'ורז' ראווירי (אנ'), דמות פוליטית ותיקה ובעל ברית קרוב של נשיא גבון עומר בונגו. הוא כיהן בתפקיד זה עד מותו ב-2006.

הוא הוחלף על ידי רנה ראדמבינו קוניקט, גם הוא חבר בקבוצה האתנית מיינה.

בחירות לסנאט שנערכו ב-18 בינואר 2009. הוגדל מספר הסנטורים מ-91 ל-102. בעקבות הבחירות, רוז פרנסין רוגומבה נבחרה לנשיאת הסנאט.

מבנה וסמכויות
-------------

בסנאט חברים 67 נציגים, הנבחרים במחוזות בחירה חד-מושבים על ידי חברי מועצה מקומיים ומחוזיים (52 מושבים) או ממונים על ידי הנשיא (15 מושבים) לכהונה של חמש שנים. החל מבחירות 2009, חלק ממחוזות הבחירה בוחרים שני סנאטורים.

בתיקון לחוקה מ-1997 נקבע כי נשיא הסנאט יחליף את נשיא גבון במקרה שאינו יכול לכהן.

קישורים חיצוניים
----------------

* 

* אתר האינטרנט הרשמי של הסנאט של גבון (בצרפתית)

הערות שוליים
------------

1. ↑  Beaumont, Peter (2023-08-30). "Gabon military officers declare coup after Ali Bongo wins disputed election". *The Guardian* (באנגלית בריטית). ISSN 0261-3077. נבדק ב-2023-08-30.
2. ↑  The Senate of Republic of Gabon, assecaa.org (באנגלית)
3. ↑  Gabon: Freedom in the World 2023 Country Report, דו"ח חירות בעולם (באנגלית)
4. ↑  IFES Election Guide | Elections: Gabon President 2023, www.electionguide.org (באנגלית)
5. ↑  Gabon - Politics, Economy, Society | Britannica, בריטניקה (באנגלית)
**קמרין רוג'רס** (באנגלית: **Camryn Rogers**; נולדה ב-7 ביוני 1999) היא אתלטית קנדית, סגנית אלופת העולם (יוג'ין 2022) ביידוי פטיש.

ביוגרפיה
--------

### 2018

#### אלופת העולם עד גיל 20

באליפות העולם עד גיל 20 שנערכה בשנת 2018 בטמפרה שבפינלנד זכתה רוג'רס במדליית זהב ביידוי פטיש עם תוצאה של 64.90 מטר.

### 2021

באולימפיאדת טוקיו שנערכה בשנת 2021 סיימה רוג'רס במקום החמישי בגמר יידוי פטיש, עם תוצאה של 74.35 מטר.

### 2022

#### סגנית אלופת העולם

באליפות העולם באתלטיקה שנערכה בחודש יולי 2022 ביוג'ין שבארצות הברית זכתה רוג'רס במדליית כסף ביידוי פטיש עם תוצאה של 75.52 מטר, אחרי ברוק אנדרסן מארצות הברית שזכתה במדליית זהב (78.96 מטר) ולפני ג'ני קסאנבויד מארצות הברית שזכתה במדליית ארד (74.86 מטר).

קישורים חיצוניים
----------------

ויקישיתוף מדיה וקבצים בנושא **קמרין רוג'רס** בוויקישיתוף
* קמרין רוג'רס, ברשת החברתית אקס (טוויטר)
* קמרין רוג'רס, ברשת החברתית אינסטגרם
* קמרין רוג'רס, ברשת החברתית LinkedIn
* קמרין רוג'רס, באתר olympedia.org
* קמרין רוג'רס, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14607142

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קמרין רוג'רס"**.
**מאון** (באנגלית: **Maun**) היא העיר החמישית בגודלה בבוצוואנה. מקור שמה הוא מהמילה 'maung' בשפתם של הבושמנים שפירושה "אחו אדום". נכון לשנת 2011 אוכלוסייתה מונה 55,784 איש. הבניה בעיר מורכבת מתמהיל של מבנים מודרניים עם ביקתות ילידים. מאון נחשבת ל"בירת התיירות" של בוצוואנה והיא המרכז המינהלי של מחוז נגמילנד (Ngamiland) שמוזג ב-1966 למחוז הצפון-מערבי. כמו כן היא משמשת כמרכזן של מספר רב של חברות תעופה וחברות טיולי ספארי שמפעילות טיולים באזור דלתת נהר האוקבנגו (Okavango).

למרות שבאופן רשמי היא עדיין מוגדרת ככפר, מאון התפתחה במהירות מעיירת ספר כפרית והתפשטה לאורכו של נהר תאמאלאקאנה (Thamalakane). כיום קיימים בה מרכזי קניות, בתי מלון, בתי הארחה וחברות להשכרת רכב, למרות שעדיין שוררת בה אווירה כפרית ובני השבטים המקומיים עדיין מביאים את עדרי הבקר שלהם למכירה בעיר. ניתן לראות עדרי קובוס המשקפיים האדום, רועים לאורך גדות הנהר, יחד עם חמורים, עיזים ובקר מקומיים.

היסטוריה
--------

מאז הקמתה של מאון ב-1915 כבירתו של עם הבאטוואנה (Batawana), יצא לה שם של עיירה עם תנאי מחיה קשים השוכנת במערב הפראי. עם זאת, הגידול בתעשיית התיירות והשלמת סלילתו של כביש האספלט שמקשר אותה עם נאטה (Nata) בראשית שנות התשעים, גרמו להתפתחותה המהירה והיא איבדה במידת מה את צביונה הכפרי הישן.

בימינו מאון היא עיר תיירותית משגשגת, הידועה לשמצה בחמורים ובעיזים השורצים בה. ניתן לראות את החיות הללו עומדות מסביב לעיר כאשר החקלאים המקומיים מגיעים במוניות הרבות למכור את מרכולתם על המדרכות. עם זרימתם של כספי התיירים, פינו הבקתות העגולות המסורתיות את מקומן לבתי לבנים מרובעים המקורים בגגות פח ולעיתים ברעפים. קליטת הטלפונים הסלולרים במאון מצוינת והיא בטווח של כ-20–25 ק"מ. העיר נעשתה גם למרכז שילוח אזורי לחומרי גלם וסוחרים המשרתים הן את המקומיים והן את מרכזי התיירות ואת מרכזי חיפוש האבנים היקרות שבצפון בוצוואנה. ניתן לקבל מגוון של שירותים בחנויות שבעיר ומיזמים מקומיים המציגים את מרכולתם על עגלות. שדה התעופה המקומי משרת את ענף התיירות. לעיתים שוכרים התיירים רכבי שטח מצוידים למחנאות בפארקים או שהם ממשיכים בטיסות פנים לאזורי התיירות הסמוכים.
במובן הרחב יותר מאון היא השער לנוסעים לתור את רובה של צפון בוצוואנה. משם יוצאים תיירים לכיוון טסודילו ולכיוון מדבר המלח של מאקגאדיקגאדי (Makgadikgadi).

| **אקלים במאון** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר |
| טמפרטורה יומית מרבית ממוצעת (C°) | 32 | 32 | 31 | 31 | 28 | 25 | 25 | 28 | 33 | 35 | 34 | 33 |
| טמפרטורה יומית מזערית ממוצעת (C°) | 19 | 19 | 17 | 14 | 9 | 6 | 6 | 8 | 13 | 18 | 19 | 19 |
| משקעים ממוצעים (מ"מ) | 109 | 97 | 89 | 28 | 5 | 3 | 0 | 0 | 3 | 13 | 48 | 71 |

קישורים חיצוניים
----------------

ויקישיתוף מדיה וקבצים בנושא **מאון** בוויקישיתוף
* אתר העיתון המקומי ngami times
* מאון, באתר אנציקלופדיה בריטניקה (באנגלית)

הערות שוליים
------------

1. ↑  מפקד 2011
2. ↑  Maun Local History
3. ↑  "Weatherbase: Historical Weather for Maun, Botswana". Weatherbase. 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564914605171
* LCCN: n88254244
* MusicBrainz: fdaa7618-7f65-4125-a12b-ef35b36133ea
* VIAF: 137317995
* WorldCat (עם VIAF): 137317995

 |